Guide til Københavns Havn by By & Havn - issuu\nKøbenhavns Havn ORIENTBASSINET\nNORDRE REFSHALE BASSIN VEST BASSIN\nØST BASSIN SØNDRE REFSHALE BASSIN ØSTHAVNEN\nGL. LYSTBÅDEHAVN MARGRETHEHOLMS HAVN\nGuide TOLDBODENS BÅDEHAVN\nBOTANISK HAVE PEBLINGE SØ\n44 31 33 32 35 38 42 39 40 34 41 37 36 43\nNORDHAVNEN Nordhavnen er Nordeuropas største byudviklingsprojekt, som udvikles over de næste 40 – 50 år. Bydelen har et fantastisk potentiale til at blive en unik bydel i København. Nordhavnen ligger på opfyldt land og er gennem de sidste 100 år blevet udvidet utallige gange. Frem til i dag, hvor havnen stadig er aktiv, har Nordhavnens industri afspejlet den industrielle udvikling i København, og bydelen er fyldt med spor efter havneindustrien. Store kraner, gamle pakhuse og siloer vidner om bydelens maritime historie. Nogle af de eksisterende bygninger bevares, når udviklingen påbegyndes. Planerne om Nordhavnen blev vedtaget i 2007. Lokalplanen for det første kvarter, Århusgadekvarteret, forventes vedtaget i efteråret 2011. Byggeriet kan gå i gang, når lokalplanen er vedtaget. By & Havns arbejde med Nordhavnen bygger på projektet ”Nordholmene – Urban Delta”, som vandt den internationale arkitektkonkurrence om Nordhavnen i 2009. Rådgivningsteamet består af COBE, SLETH Modernism, Polyform og Rambøll. Nordhavnen bliver en by på holme. Holme og kanaler er det gennemgående princip i den overordnede helhedsplan for området. I dag har Nordhavnen allerede mange havnebassiner, kanaler og lange moler, der har gjort det nemt for store skibe at lægge til. Strukturen bygges nu om, så den passer bedre til mennesker. Nye kanaler graves, og nye øer opfyldes.\nFiskerihavnen (1995-1996) Fiskerihavnen er en gammel erhvervshavn og ligger sammen med skudehavnsområdet med skæve skure og fiskerhytter, som blev flyttet fra indre Nordhavn (Skudehavnen) i slutningen af 1990’erne. Den oprindelige Fiskerihavn lå sammen med Fisketorvet i Sydhavnen i bunden af Gasværkshavnen (navnet kom af, at den oprindeligt var havn for Vestre Gasværk, der blev revet ned for at give plads til den Brune og Hvide Kødby). Området var nedslidt, og der var ønske om at give plads for en udvikling. Derfor blev Fiskerihavnen flyttet til Nordhavnen. Der er i dag ca. 8 aktive erhvervsfiskere tilbage. Miljøet ønskes bevaret i udviklingen af Nordhavnen.\nSansestien (2004-2005) Arkitekt: Holscher Arkitekter Nordhavnens rekreative hjørne. I lokalplanen for området omkring ØTC-hallen og Fiskerihavnen er der krav om et rekreativt område med udsigt ud over Øresund. Derfor anlagde By & Havn sansehaven med en markant rød grussti i et bugtet forløb med små bakker. Et yndet mål for udflugter og solbadning.\nKøbenhavns Fisketorv (1999) Arkitekt: Kieler Architects Københavns Fisketorv lå i Sydhavnen fra 1953 til 1999. Shopping centeret med samme navn overtog pladsen i Sydhavnen, og Fisketorvet rykkede til Nordhavnen. Kommer man tidligt om morgenen, er der mulig for at købe en frisk fisk med hjem for kontanter.\nØTC-Hallen Hallen ejes af By & Havn og blev brugt i forbindelse med fremstillingen af tunnelelementer til Øresundsbroen. Den bruges i dag bl.a. til den årlige udstilling af tømrerforbundets svendestykker, Grønnegårdsteatrets udarbejdning af kulisser og til lager.\nKulturkajen Docken Docken afholder teater, koncerter, udstillinger, private arrangementer og konferencer i den tidligere saltlagerbygning med strandområde og udsigt til Hellerup Havn. Folkene bag Luftkastellet startede stedet. Bygningen er oprindeligt bygget til biler i forbindelse med eksport til Finland med en færge, der i en kort årrække i 1970’erne sejlede fra København til Helsinki.\nUNICEFS nye varelager FN Byens lager flyttes fra Marmormolen til Nordhavnen i 2012. Det bliver et højteknologisk, robotstyret varelager. By & Havn er bygherre, Pihl & Søn er entreprenører, og SSI-Schäfer leverer teknologien.\nKrydstogtskaj (2013) Arkitekt: Christensen & Co. Ingeniører: COWI I forbindelse med udvidelsen af Nordhavnen anlægger By & Havn en ny krydstogtskaj, der vil tage afsæt i det eksisterende område i Nordhavnen og strække sig mod nordøst langs Kronløbet (sejlranden). Hele kajen bliver op til 1100 m lang. Flytningen af krydstogtskibene sker for at frigøre den inderste del af Nordhavn, idet byudvikling af området ikke er forenelig med store krydstogtskibe der støjer, forurener og skaber stor trafik med gæster fra skibene. København og det Baltiske område er verdens 3. største krydstogtområde og krydstogtskibene er en vigtig indtægtskilde for byen og havnen. I 2010 gæstede over 300 krydstogtskibe med mere end 650.000 passagerer.\nDen gamle Skudehavn Siden etableringen af Frihavnen i 1891 – 94 opstod der på nordsiden af Frihavnen en Skudehavn for mindre skibe. Efterhånden som havnen voksede med flere opfyldninger rykkede Skudehavnen længere nordpå. Den sidste Skudehavn og omgivende miljø med skure og fiskerhytter blev i 1996 flyttet til den nuværende placering ved Fiskerihavnen i Nordhavnens nordligste hjørne. Årsagen til flytningen var ønsket om at give plads til ØTC-hallen og fabrikationen af tunnelelementer til Øresundsforbindelsen.\nSvanemøllehavnen Københavns Havns og Danmarks største lystbådehavn med ca. 1.100 pladser. Restaurant Café Sundet ligger i sejlklubbens nye hus på den nordlige side af havnen, som også hedder Svaneknoppen. Svanemøllestranden nordvest for Svaneknoppen åbnede i 2010.\nSvanemølleværket (1947-1953) Arkitekt: Louis Hygom Værket var tidligere et kulfyret kraftvarmeværk, men blev i 1985 ombygget til naturgas- og oliefyring. I dag fremstår værket som et moderne kraftvarmeværk, hvis primære opgave er at levere fjernvarme til det storkøbenhavnske fjernvarmenet. Værket er 100 meter højt og er Danmarks største murstensbyggeri.\nKalkbrænderihavnen Arkitekt: Schmidt-/Hammer-/Lassen Architects stod bag helhedsplanen for området omkring havnebassinet. Det tidligere havneområde er udviklet til et erhvervsområde af By & Havn og PFA i årene 1999 – 2005. Området er præget af Jørn og Kim Utzons karakteristiske hvide byggerier. Særlig interessant er Paustians Møbelhus, der er formet som et atrium omgivet af betonsøjler. Herudover har Kim Utzon tegnet HTSArbejdsgiverforeningen (2000); Sejlerhuset (2001), Værkstedsbygning (2003), kontorbygningerne Harbour House I 2004 og Harbour House II 2010. Den inderste del af Kalkbrænderihavnen bruges som lystbådehavn og kaldes også Sundkrogen. Den oprindelige Kalkbrænderihavn lå ved Øresundskysten for enden af Gl. Kalkbrænderihavnsvej på Østerbro. Kalken, som blev produceret i havnen, var uundværlig, fordi den var forudsætningen for alt byggeri i København. Da Frihavnen blev anlagt flyttede Kalkbrænderihavnen nordpå til det sted, den ligger i dag.\nHarbour House I & II (2004 & 2010) Arkitekt: Kim Utzon. Developer: Klaus Kastbjerg, Union Kul, Clipper og Unifeeder. Begge byggerier bærer de meget karakterisktiske Utzon-elementer med søjler og hvidmalet beton/træværk. Harbour House II stod færdig i 2010 og er bæredygtigt energiklasse 2 byggeri. De bæredygtige tiltag er bl.a. termoaktive betondæk som støbes ind i dækkonstruktionen på bygningen, så kølingen kan reguleres individuelt. Derudover har bygningen lavenergimotorer, solceller på taget og LED belysning.\nPaustians Møbelhus (1987) Arkitekt: Jørn Utzon sammen med sønnerne Kim og Jan Utzon I 1987 spurgte møbelhandleren Ole Paustian, som havde sin forretning på Vesterbrogade, Jørn Utzon om han ville tegne et nyt møbelhus, som skulle ligge i Kalkbrænderihavnen. Familien Utzon var sammen om projektet, som kom til at præge udviklingen af Kalkbrænderihavnen og skabte inspiration til resten af Den Hvide By i området.\nRestaurant Little Venice/Ocean Club Arkitekt: Utzon familien\nAdvokatfirma Kromann Reumert Arkitekt: Schmidt/Hammer/Lassen Architects Kromann Reumert har kontorer på hjørnet Sundkrogsgade og Kalkbrænderihavnsgade med udsigt ud over lystbådehavnen, Sundkrogen.\nCMP (Copenhagen Malmö Port) By & Havns datterselskab står for den operationelle havnedrift af erhvervshavnen. CMP er dansk/svensk, driver havn på begge sider af sundet og har eksisteret siden 2001. CMP står for store dele af Øresundsregionens vareforsyning og, spiller en central rolle på nordisk plan som krydstogthavn og transithavn for olieprodukter.\nHVC (Havnens Vedligeholdelses Center) By & Havns havneafdeling har kontorer og værksted i Frihavnen. Afdelingen varetager drifts- og vedligeholdelsesopgaver i forbindelse med et meget stort antal anlæg af forskellig karakter. Anlæggene omfatter f.eks. eksisterende udlejningsejendomme, parkeringshuse og pladser, anlæg som veje og grønne/blå områder. Samt anlæg i tilknytning til havneområderne som fyr, bolværker, broer m.m. På investeringssiden forestår afdelingen bygningsrenoveringer samt indretninger af lejemål. Endelig forestår afdelingen virksomhedens arbejdsmiljøkoordinering.\nDronningehallen Ankomsthal for krydstogtsgæster til København. Indtil den nye krydstogtkaj står færdig ankommer Københavns krydstogtsgæster her og i telte ved Kronløbsbassinet og Orientbassinet. Bygningerne på Sundkaj, som molen hedder, er oprindeligt opført til ØK. Det var herfra skibene til Asien lastede og lossede.\nPakhus 47 Pakhuset er istandsat og rummer kontorer og bl.a. speditionsvirksomheden Mammen & Drescher.\nPakhus 48 Er sammen med Pakhus 53 en del af designzonen i Nordhavnen. De klassiske danske designere, Montana og Erik Jørgensen har slået sig sammen med den danske tekstilgigant Kvadrat (som bl.a. har leveret alt stof til Koncerthuset i Ørestad), armaturdesign-specialisten Vola og som 5. hjul, den italienske lampeproducent Luceplan. Sammen har firmaerne indrettet et 3.000 m2 stort showroom.\nPakhus 53 Den danske designvirksomhed GUBI har showroom i Pakhus 53. Lokalerne på 1. sal blev brugt til udstilling af de 180 forslag der kom i forbindelse med den internationale arkitektkonkurrence om Nordhavnen.\nPeter Justesen International importør af toldfri varer. Servicerer primært diplomater, ambassader og konsulater, FN og andre internationale organisationer.\nToldvagtbygning Gammel toldvagtbygning på spidsen af Redmolen. Bruges i dag som kantine for medarbejderne hos Peter Justesen.\nPortland cementsiloer De 54 m høje siloer rummede engang cement, og indgår nu i planen for Århusgadekvarteret, som er det første kvarter i udviklingen af Nordhavnen.\nÅrhusgade Første kvarter i udviklingen af Nordhavnen. Lokalplan for området forventes at være klar i løbet af efteråret 2011. Det særlige miljø omkring Århusgade med lave bygninger bevares. I planerne for området vil Århusgade fremover være hovedstrøget i den nye bydel. Oprindeligt fortsatte Århusgade fra Østerbro ind i Frihavnen. Her lå bl.a. Riffelsyndikatet, der blev saboteret af BOPA (dansk sabotagegruppe) ved en spektakulær sabotageaktion i 1944.\nSøfortet Trekroner (1786) I 1786 gav Kong Christian VII ordre til at anlægge fortet. Rammen for fortet blev opfyldt med jord og mudder fra byen og fra udgravning af havnen. Fortet blev brugt under Slaget på Reden d. 2. april 1801. Med 66 kanoner og 660 mand lykkedes det at holde admiral Nelson og den engelske flåde væk fra København, men de sejrede alligevel. Fortet blev fredet i 1984, og er ejet af Statens Bygningsfredningsfond. Det blev åbnet som udflugtsmål d. 31. maj 1994. Kanalrundfartsbåde sejler til fortet på deres rute rundt i havnen.\nNordhavn station Stationen blev taget i brug d. 15. maj 1934. Den blev moderniseret i 2006. I forbindelse med udviklingen af Århusgadekvarteret tales der om at forbedre adgangen til både Århusgadekvarteret og Marmormolen.\nLodsbygningen Arkitekt: Thomas Havning Lodsbygningen, Lodseriet, er opført i 1942 som Lods- og Karantænestation. Bygningen rummer kontorer for medarbejdere på FN By projektet.\nMarmormolen/FN Byen Arkitekt: 3XN står bag helhedsplanen for området. Københavns nye FN By kommer til at ligge på Marmormolen og forventes færdig i 2012. Kontorbyggeriet samler FN’s organisationer i København med i alt ca. 1.100 medarbejdere. På Marmormolen kommer også hotel, boliger og erhvervsbyggeri. Og der bliver offentlig adgang til vandet. København er verdens 6. største FN by.\nLM Project Arkitekt: Steven Holl LM Project er to tårne på spidsen af Langelinie og Marmormolen med en bro i 65 meters højde som forbindelsesled. 65 m betyder at Oslofærgen lige netop kan sejle under og lægge til ved DFDS Terminalen.\nDFDS Terminalen Arkitekt: 3XN Oslobådene afgår fra terminalen. De lå tidligere længere inde i havneløbet omkring Kvæsthusbroen. Bådene blev flyttet fra Kvæsthusbroen for at frigøre området til bygningen af Skuespilhuset.\nAmerika Plads Amerika Plads ligger på det gamle DanLink område og blev udviklet i årene efter 2002 efter en plan som By & Havn lavede i samarbejde med TK Development og den hollandske arkitekt Adriaan Geuze. Oprindeligt gik Amerika bådene fra Larsens Plads ved Kvæst husbroen. Efter etableringen af Frihavnen flyttede de til Amerikakaj. I perioden 1840–1914 udvandrede mere end 300.000 danskere til det forjættede land.\nKobbertårnet (2004) Arkitekt: Arkitema Tårnet markerer den ene ende af Amerika Plads og huser advokatfirmaet Plesner.\nFyrtårnet (2005–2007) Arkitekt: Lundgaard & Tranberg Det 48 m høje lejlighedstårn på 15 etager markerer den sydlige ende af Amerika Plads(modsat Kobbertårnet).\nRegionernes Hus Arkitekt: Frederik L. Levy Danske Regioner holder til i det tidligere silopakhus. Ejendommen er i dag fredet, og da Erik Møllers Tegnestue i 1993 stod for en gennemgribende ombygning, renovering og tilbygning blev det gjort med respekt for ejendommens oprindelige arkitektoniske udtryk og de bygningsmæssige værdier.\nPakhus 11 (ca. 1900) Arkitekt: Vilhelm Dahlerup Siden 1994 har Pakhus 11 fungeret som kulturhus og scene for dans og musik – især med fokus på elektronisk musik, arrangementer for børn og folkemusik. Fungerede tidligere som kraftværk for Søndre Frihavn og pakhus.\nPakhus 12 (ca. 1900) Gammel manufakturbygning som blev brugt til opbevaring af garn og tøj. Bygningen er i dag udlejet til restaurant M/S Amerika.\nCompany House (1994) Arkitekt: PLH Arkitekter Forsikringsselskabet Alm. Brand har kontorer i bygningen på Midtermolen, som oprindeligt blev bygget som hovedsæde for Østasiatisk Kompagni. Søndre Frihavn var i funktion som frihavn og hjemsted for fragt af korn, varer og andet gods indtil ca. 1990 (DanLink området), hvor omdannelsen til blandet erhvervsog boligområde begyndte. I dag er mange af områdets gamle pakhuse omdannet til erhvervslokaler og en lille lystbådehavn ligger inderst i bassinet ved Amerika Kaj.\nDen genmodificerede havfrue (2000) Kunstner: Bjørn Nørgaard Få meter fra sin søster sidder den genmodificerede havfrue skabt af kunstneren Bjørn Nørgaard og støbt i bronze. De to skulpturer af havfruen er udtryk for hver sin tidsalder og har kun materialet tilfælles. Havfrueskulpturen er del af et større skulpturkompleks, ”Det genmodificerede paradis”, som oprindeligt blev skabt til EXPO 2000 i Hannover i Tyskland. Skulpturgruppen blev placeret på det nye Dahlerup Torv i forbindelse med omdannelsen af Sdr. Frihavn.(Se tema).\nDen ophøjede promenade, Langeliniekajen Det 250 m lange pakhus blev opført 1894 af kalksten fra Øland efter tegning af Vilhelm Dahlerup og H.C. Møller. Promenaden på taget erstatter en populær sti, som forsvandt med Frihavnens anlæggelse. Pakhuset er fredet og blev restaureret i 1998. Det bruges i dag af en række butikker.\nIsbjørnen – skulptur (1937) Kunstner: Holger Wederkinch På Langeliniekajen nord for Lystbådehavnen helt ude ved havnekanten står en bronze–isbjørn med to unger. Den voksne bjørn står oprejst og skuer ind over land. I ryggen har den nogle skudhuller, som stammer fra tiden under den tyske besættelse. Skulpturen er skænket til Københavns Havnevæsen af en anonym giver. Isbjørnen er opført som et symbol på Grønland og relaterer sig til Mylius-Erichsen Stenen og busten af polarforskeren Einar Mikkelsen, som står i nærheden.\nDahlerups Pakhus (1894-95) Arkitekt: J.V. Dahlerup Erhvervs- og Byggestyrelsen holder til i Dahlerups Pakhus på Langelinie Allé. Huset blev fredet i 1993 og renoveret og ombygget i 1998-99.\nLangelinie lystbådehavn Havnen består af rundt 100 bådpladser af forskellige størrelser, og der tilstræbes en ligelig fordeling af store og små pladser, ligesom en ligelig fordeling mellem sejl- og motorbåde anses for passende.\nLynetten (1767) Det oprindelige Lynetten blev bygget i 1767 som led i Københavns befæstning. Udvidet 1777-1780. Grundformen var traditionel med en trekantopbygning. De to fremadrettede sider med kanoner på en vold gav god bestrygning af havneindløbet. I 1922 blev Lynetten omdannet til kommandørstation for kystbefæstningen. Lynettens funktioner er gradvist reduceret siden 1970’erne, og der er i dag ingen militær aktivitet.\nB&W (1854–1994) Burmeister & Wains skibsværft var en af havnens største erhvervsvirksomheder. Virksomheden havde hele Refshaleøen til skibe- og motorproduktion, motorfabrikker lå også på Christiansbro og på Teglholmen lå stålværk, smedje og jernstøberi fra 1922. Værftet lukkede i 1996 pga. for hård konkurrence fra udenlandske værfter.\n78 79 82 81 80\nINDERHAVNEN Omdannelsen af Inderhavnen fik i 1999 et samlet fokus i forbindelse med en større strategiplan for Københavns Havn, som Københavns Kommune iværksatte. Der var ønske om at placere kulturhuse ved havnefronten som et led i omdannelsen fra industrihavn til attraktive bolig- og byområder med en levende havn. Forud for dette var Christiansbro blevet omdannet i 1995 og Det Kongelige Bibliotek blev udvidet i forbindelse med Kulturby 1996.\nDen lille Havfrue (1913) Billedhugger: Edvard Eriksen Fra H.C. Andersens eventyr af samme navn, hvori hun bliver til skum på havet. I virkeligheden sidder hun nu på en sten på Langelinie og er Danmarks største turistattraktion. Hun har mistet sit hoved adskillige gange. Blev i forbindelse med EXPO i Shanghai i 2010 udlånt til den danske pavillon og fragtet til Kina.(se tema)\nKastellet (1666) Området er et af de bedst bevarede fæstningsanlæg i Nordeuropa. Det blev bygget som en del af Københavns volde af Christian IV. Det fremstår i dag som en femstjernet konstruktion. Fra vest og mod uret er de fem bastioner hhv. Kongens, Dronningens, Grevens, Prinsessens og Prinsens Bastion. Kastellet har også egen kirke, Kastelskirken, og en mølle.\nLangelinie Pavillonen Konference og selskabslokaler. Har eksisteret i forskellige udgaver siden 1884. Var i starten af det 20. århundrede populær hos borgerskabet, og det var derfor et chok for mange københavnere, da den blev sprængt i luften af tyskerne i 1944. Efter krigen blev pavillonen genopført i uændret skikkelse, men ved en arkitektkonkurrence i 1954 faldt valget på Nils og Eva Koppels forslag til en funktionalistisk og stilren pavillon. En svævende glaskasse, luftig og enkel.\nToldboden Restaurant (2010) Det gamle pakhus har både været færgeterminal og pakhus for importerede varer som kom ad søvejen, men er i dag omdannet til restaurant. Nordre Toldbods ældre bygninger rummer i dag også gourmetforretningen Løgismose, smykkedesignerne Monies og mindre kreative erhverv.\nGefionspringvandet (1908) Billedhugger: Anders Bundgaard Ifølge myten var det den svenske sagnkonge Gylfe, som gav gudinden Gefion lov til at beholde det land, hun i løbet af en nat kunne pløje ud af Sverige. Gefion forvandlede sine fire jættesønner til okser, og med dem pløjede hun derefter på en nat et stort område ud. Dette blev herefter kastet i havet mellem Fyn og Sverige – bedre kendt som Sjælland. Det efterladte hul blev til søen Mälaren. Springvandet var oprindeligt tænkt opført på Rådhuspladsen, men blev i stedet for placeret som afslutning på Amaliegade.\nDe hvide skulpturer (1996) Skulpturerne blev lavet i forbindelse med Kulturby 1996 af kunstnere, der var flygtninge. Dansk Røde Kors fik efter festivalen lov til at stille dem på området på Refshaleøen, som ejes af Refshaleøens Ejendomsselskab. Her står de på ubestemt tid. Skulpturerne symboliserer livet i eksil.\nDen gamle Toldbygning (1868-69) Arkitekt: Vilhelm Dahlerup og Fr. Bøttger efter oplæg fra Ferdinand Meldahl (Marmorkirkens arkitekt) By & Havns hovedsæde. Huset har det florentinske Palazzo Pandolfino som forbillede. I 1939 blev huset forhøjet med de to øverste etager ved arkitekt Einar Madvig. Kongepavillonerne foran bygningen er fra 1904 og er der, hvor dronningen står til søs med Kongeskibet, og hvor mange kongelige ankomster og afrejser er sket fra gennem historien. Hovedsædet ligger ved Bomløbet, der hvor havnen oprindelig var smallest og hver nat bogstaveligt talt blev spærret med en bom. Senere blev bommen erstattet med en flydebro,(Hønsebroen),der blev trukket ud morgen og aften, så arbejderne på Holmen kunne komme frem og tilbage over vandet. Senere igen kom færger.\nA.P. Møllers Domicil (1979 og 2004) Arkitekt udvidelsen: Henning Larsens Tegnestue Bygherre: A.P. Møller, Entreprenør: Hoffmann Domicilet kaldes også for ”huset med de blå øjne”. Tilbygningen kom til i 2004 og ligger ud mod Amaliegade.\nMastekranen (1748) Arkitekt: Philip de Lange Mastekranen og dens nabo, hovedvagten fra 1745, er vigtige dele af Holmens væsentlige kulturarv. Den ene med en gevaldig kongekrone ovenpå klokketårnet, den anden med sin kæmpe bjælkekonstruktion. Hele holmen er militært område på kunstige øer. Den ældste er Nyholm fra 1690.\nSixtus Batteri kanonerne er opkaldt efter Frederik IV som tog initiativ til opførelsen. Her har Rigets Fane vejet siden 1788. Batteriet brager ved store nationale og royale begivenheder, og er et af forsvarets få tilbageblevne enemærker på Holmen.\nEnergistyrelsensens Hus Arkitekt: Niels og Eva Koppel Oprindeligt tegnet til Told og Skat. Bagved er Heerup Haven af landskabsarkitekt Edith Nørgård med 10 skulpturer af Henry Heerup.\nVestindisk Pakhus (1780-1781) Arkitekt: C.F. Harsdorff Opført af Vestindisk Handelsselskab, oprindeligt beregnet på opbevaring af kaffe hjemført fra kolonierne samt sukker, korn og byggematerialer. I dag huser pakhuset Statens Museum for Kunsts kongelige afstøbningssamling (siden 1995).\nAmalienborg (1750-1760) Arkitekt: Nikolai Eigtved Byggeriet er et fornemt eksempel på rokoko arkitektur og er en vigtig del af Frederiksstadens byplan. Amalienborg var oprindeligt tænkt som fire byboliger for fire adelsfamilier, og blev fra 1794, da Christiansborg brændte, residens for Kongefamilien. Da det nye Christiansborg blev bygget ville kongefamilien ikke tilbage dertil. I dag residerer Dronning Margrethe II og Prins Henrik i Christian IV’s palæ (Schacks Palæ) og Kronprinseparret i Frederik VIII’s palæ (Brockdorffs Palæ).\nAmaliehaven (indviet 1983) Havearkitekt: Jean Dologne Bygherre: Mærsk Mc-Kinney Møller På en af dansk arkitekturs mest berømte sigtelinjer fra Marmorkirken gennem Frederiksstaden over Amalienborg Slotsplads til havneløbet ligger Amaliehaven. Pladsen hed tidligere Larsens Plads, og Amerika bådene afgik herfra i gamle dage.\nMarmorkirken (indviet 1894) Arkitekt: første udkast: Nicolai Eigtved, sidste udkast: Meldahl. Frederiksstadens samlende midtpunkt er Frederiks Kirke, også kaldet Marmorkirken. Inspirationen kommer fra Peterskirken i Rom, og det endte med at tage næsten 150 år fra grundstensnedlæggelsen til indvielsen. Spændet af kuplen er på 31 m, hvilket gør den til Skandinaviens største kirkekuppel.\nAdmiral Hotel (1787) To fritliggende pakhuse opført 1787 til Østersøisk-Guineisk Handelskompagni ved ingeniørofficer H.E. Peymann. Sammenbygget 1885. Staten overtog pakhusene i 1788, og herefter virkede de som korntørringsmagasiner. 1973 ombygget til hotel ved arkitekterne Flemming Hertz og Ole R. Thomsen.\nNyhavn (1671) Christian V igangsatte udgravningen af Nyhavn med intentionen om at udvide byen. Hans farfar, Christian IV udvidede København med Christianshavn, men ellers bestod byen i 1600-tallet kun af det område, som ligger mellem Rådhuspladsen mod vest, Kgs. Nytorv mod øst, Nørre Voldgade mod nord og havnen mod syd. Oprindeligt var Nyhavn tilsyneladende tænkt som starten på en havneby med et forgrenet kanalsystem – sådan som Sydhavnen udvikler sig i dag. Med Nyhavn fik København en tiltrængt havneudvidelse, og husene langs kanalen blev hurtigt fyldt med handelsvirksomheder og servicesteder til søens folk. Husene tiltrak også allerede dengang det bedre borgerskab. Selv om Nyhavn blev udviklet med to ligeværdige strøg på begge sider af kanalen, skilte den ene side sig hurtigt ud som den uartige, højlydte og lystige side – solsiden/Guldkysten. Den tætte kontakt til Det Kongelige Teater på Kgs. Nytorv betød, at Nyhavn gennem årene udover søfolk var beboet af en kreativ blanding af borgere, bumser og bohemer.\nHolmens Kirke (1619) Københavns eneste renæssancekirke. Kirken ligger på Gammelholm, som var søværnets oprindelige flådestation og værft i København. Den blev bygget som ankersmedje for flåden, men siden omdannet til kirke for flåden. I dag sognekirke for Bremerholm, Gammelholm, Slotsholmen, Søværnet og søens folk.\nKvæsthusbroen Her lagde Oslofærgen og Bornholmerbåden tidligere til, indtil færgerne flyttede ud af city. Området bliver nu brugt som midlertidigt byrum med Ofelia Beach, kulturelle aktiviteter, strandbar osv.\nOperaen (2004) Arkitekt: Henning Larsen Architects Entreprenør: Pihl & Søn, bygherre: A.P. Møller. Operahusets arkitekt, Henning Larsen, blev stillet over for en krævende opgave, der trak på hans store internationale erfaringer – men også stillede helt nye krav. Byg et opera- og ballethus i verdensklasse med en akustik, der sammenfatter århundreders erfaringer og de nyeste praktiske og videnskabelige landvindinger. Kombiner det med tekniske løsninger, der knap nok er tænkt på. Giv kunstnere og medarbejdere optimale rammer for at udfolde sig. Husk, at det hele til syvende og sidst handler om teatergæsternes oplevelser. Og glem ikke arkitektonisk at gøre huset til en oplevelse i sig selv. Der er plads til 1.500 tilskuere på Store Scene og 180 på Takkelloftet.\nChristiansholm Christiansholm, også kaldet Papirøen, er et af de eneste områder i Inderhavnen, der ejes af By & Havn. Det er lejet ud til Danske Dagblade, der bruger det som papirlager, og har en uopsigelig kontrakt frem til 2017. Christiansholm vil være et stort aktiv, når det bliver frigivet til byudvikling.\nProjekt nye broer i inderhavnen Arkitekter/brokonstruktører: Flint & Neill, Dietmar Feichtinger Architects, Olafur Eliasson Københavns Kommune planlægger en ny forbindelse mellem Nyhavn og Holmen. Den største af de i alt fire broer bliver broen over Inderhavnen. Det bliver en S-formet bro, der skal kunne åbnes for sejlskibe og skibstrafik – ligesom vi kender det fra Langebro og Knippelsbro. Udover den store bro over Inderhavnen kommer der yderligere tre mindre broer på Christianshavnssiden af Københavns havn. Alle fire nye broer er forbeholdt cykler og fodgængere. Den største bro vil gå fra Havnegade ved Nyhavn til Grønlandske Handels Plads. Der vil blive videre forbindelse over Proviantgraven til Operaen og over Christianshavns Kanal mod Amager. Beslutningen om de nye broer over havnen er truffet på trods af protester fra sejlerfolket, der frygter, at de nye broer vil skræmme sejlerne væk, idet det bliver mere besværligt at benytte kanalerne. Københavns Kommune forventer, at der dagligt vil køre lidt over 3.000 cyklister på den kommende bro over Inderhavnen. Projektet forventes færdigt i sommeren 2012.\nSkuespilhuset (2008) Arkitekt: Lundgaard & Tranberg Entreprenør: Pihl & Søn Bygherre: Kulturministeriet Skuespilhuset har tre scener. Hovedscenen med ca. 650 pladser, Portscenen med plads til ca. 200 og den mindre intimscene med ca. 100 pladser. Har bl.a. vundet Royal Institute of British Architects European Award (RIBA) i 2008 og Bæredygtig Beton prisen 2010.\nKrøyers Plads Erick van Egeraats højhuse blev ikke til noget – efter massiv folkelig protest på Christianshavn. Protesten gik på, at husene var for høje – 50 m – og lukkede for adgangen til vandet. Grunden er i dag solgt til NCC. Det er endnu uvist, hvad det nye projekt på grunden kommer til at indeholde.\nHavnegade Københavns Kommune planlægger en ny havnepromenade på Havnegade. Projektet starter i 2011. Den 500 m lange strækning langs havnen fra Christian IV’s bro til Nyhavn har i mange år ventet på en samlet plan for området. Den kommende havnepromenade skal gøre Havnegade til en attraktiv del af havnen og byen med træer, boldbaner og mindre trafik. Længst oppe mod Nyhavn forventes en ny bro over til Christianshavn i 2012. Det betyder, at byggeprojektet i Havnegade i første omgang kun bliver udført på stykket fra Christian IV’s bro til Herluf Trolles Gade lige efter restaurantbygningen Custom House. Custom House er oprindeligt toldkammer og opført i 1930’erne i funktionalisme stil. Når broen er færdig, bliver resten af havnegadeprojektet udført.(Se tema).\nNordatlantisk Brygge (1766-1767) Bygget af murermester J.C. Conradi. Det gamle næsten 7.000 m2 store pakhus huser i dag kulturhuset Nordatlantens Brygge. Huset ligger på Den Grønlandske Handels Plads, der i 200 år var det travle centrum for samhandlen med Færøerne, Finmarken, Island og især Grønland, og fremstår som bevis på havnens driftige fortid. I mere end 200 år blev tørfisk, saltede sild, hvaltran og skind losset, lastet og lagret på området, inden varerne blev solgt videre til det europæiske marked. Mange grønlændere, islændinge, færinger og danskere er gennem tiden kommet sejlende til og fra Den Grønlandske Handels Plads. Den nordiske restaurant NOMA, som er kåret til verdens bedste restaurant, og som er tildelt Michelin stjerner, ligger også i bygningen.\nLejerbo ”Det hvide snit” (1975-1978) Arkitekt: Erik Møller Almene boliger. I begyndelsen af 1970’erne var det gamle værftsområde på Wilders Plads udtjent og nedslidt. En del af området, ud mod havneløbet, blev købt af Axel Juhl-Jørgensens Dansk Totalentreprise A/S og opfyldt. Her opførtes i 1975-78 Lejerbos andet boligkompleks på Christianshavn, kaldet “Det hvide snit”. Det er et anonymt, rationelt byggeri, som blev bygget i en økonomisk trængt tid, hvor havnen var fyldt med fragtskibe og kraner. Det består af fem blokke, hvoraf tre står vinkelret mod havnen, i alt 166 boliger.\nDansk Arkitektur Center (DAC) Gammel Dok pakhus (1882). Pakhuset er opført 1882 og bygget med imponerende trækonstruktioner. I 1920 blev bygningen forhøjet med en etage. 1984-86 ombygget af Erik Møllers Tegnestue. Bygningen påkalder sig opmærksomhed alene i kraft af sin størrelse og imponerende træværk.\nNationalbanken (1965-1978) Arkitekt: Arne Jacobsen Regnes for et af Arne Jacobsens hovedværker. Bygningens facader består af natursten og glas. Gavlen og stueetagens facademur er beklædt med en lysegrå norsk Porsgrunn-marmor. Curtainwallens glasfacade giver et varieret udtryk afhængig af vejret og døgnets rytme. Den lave bygning mod nord skaber overgang og tager hensyn til Holmens Kirke.\nBørsen (1620-1640) Opført af Christian IV i 1620 samtidig med Christianshavn anlægget. Var oprindelig handelsbørs for varer og er indrettet med kanaler imellem bygningslængerne. Inspireret af den hollandske renæssance.\nUdenrigsministeriet/Eigtveds pakhus (1774-1750) de nye bygninger er fra 1980 Det lange pakhus, der ligger med gavlen ud mod havneløbet, er tegnet af arkitekt Nicolai Eigtved. De kraftige tømmerkonstruktioner er synlige i de fleste af rummene i Eigtveds Pakhus. Pakhuset bruges i dag af Udenrigsministeriet.\nKnippelsbro Arkitekt: Kaj Gottlob Den nuværende bro er fra 1937, og er den 5. bro på stedet. Den første bro blev opført af Christian IV, og var en vindebro. Manden der passede broen hed Hans Knip og har givet navn til broen. Brotårnene er beklædt med kobber og er kunstværker i sig selv.\nChristiansbro Masterplan: Henning Larsen Architects (1999) Bygherre: ATP B&W’s motorfabrikker lå tidligere her, men nu er området moderne kontorhuse. Værkstederne er væk, og Henning Larsen har tegnet seks elegante og gennemsigtige bygninger. Landskabsarkitekt Sven-Ingvar Andersson har skabt rammerne for frokostpauserne i det fri rundt om bygningerne. Nordea ejer fire af bygningerne, og de sidste to rummer kontorer og luksuslejligheder. Imellem bygningerne er der udsigt til Christianskirken. ”Ørkenfortet”, B&W’s gamle administrationsbygning, blev opført 1957 – 1962 og er også kontorbyggeri i dag.\nChristianskirken (indviet 1759) Arkitekt: Nikolai Eigtved Kirken hed oprindeligt Frederiks Tyske Kirke efter grundlægger Frederik V. Var i mange år tysksproget kirke indtil den i 1901 blev almindelig dansk folkekirke. Kirken lå gemt bag B&W’s fabriksbygninger og var lidt af en åbenbaring, da fabrikken faldt til fordel for Henning Larsens kontor- og boligbyggerier.\nDen Sorte Diamant (1999) Arkitekt: Schmidt/Hammer/Lassen Architects Bygherre: Kulturministeriet Ønskes: Folkeliv på havnen. Resultat: Bibliotek, udstillings- og konferencested + restaurant og café. Med en af Nordeuropas mest spektakulære bygninger, der i sort, afrikansk granit læner sig ud over havnebassinet, er det før så lukkede Christians Brygge blevet folkeeje. Udbygningen af det gamle bibliotek kom på finansloven i 1992. Diamanten er hægtet på det eksisterende kongelige bibliotek tegnet af Hans J. Holm fra 1906, og den senere tilbygning fra 1968 er forbundet med en gangbro i glas tværs over Christians Brygge.\nSøren Kierkegaards Plads (1999) I forbindelse med tilbygningen til det Kongelige Bibliotek blev havnefronten omkring Den Sorte Diamant moderniseret og opkaldt efter den store danske filosof og digter. Elisabeth Toubros skulptur By-fraktal i rustfrit stål og glasfiber blev i 2000 opstillet på pladsen. Det Kongelige Bibliotek opstillede i 2009 en ny bronzeafstøbning af billedhugger Anne Marie Carl-Nielsens Havfrue ved havnekajen foran Den Sorte Diamant. Anne Marie Carl-Nielsen var gift med komponisten Carl Nielsen. (Se tema om havfruer).\nBoliger på Havnen Som en del af Christiansbro og Henning Larsens Masterplan ligger: Elefantens gård, 71 lejligheder; Arkitekt: Mangor & Nagel (2003); Løvens gård, 104 lejligheder; Arkitekt: Vilhelm Lauritzen (2002); Enhjørningens gård, 93 lejligheder; Arkitekt: Arkitema, (2001). Alle er opført af Skanska.\nBryghusgrunden Arkitekt: Rem Kolhaas/OMA Bygherre: Realdania/Realea Projektet forventes at gå i jorden i løbet af 2011. Og stå færdigt i 2015. Huset kommer til at bestå af udadvendte aktiviteter, udstillinger, café, restaurant, boliger, domicil til Realdania og kontorer til udlejning.\nDanisco (1912) Oprindeligt en sukkerfabrik, som i 1980’erne blev omdannet til kontorer. Er i dag hovedkontor for Danisco koncernen.\nLangebro Arkitekt: Kaj Gottlob Startede egentligt som en pælespærring som del af et militært forsvarsværk, men den udviklede sig hurtigt til en gangbro, og siden har der været mange broer. Den nuværende bro er fra 1954.\n86 88 87 93 89 91\n97 101 100 103 95 95 104 102\n98 106 105 110 99 107 108 111 109\n116 117 120 124 125\n123 122 121 137 134 135 133\n119 128 129\nSYDHAVNEN Sydhavnen er det mest byomdannede område i havnen. Historien om Sydhavnens forandring starter i 1999, hvor Københavns Kommune, Københavns Havn, Miljøministeriet og Freja Ejendomme i forbindelse med en større strategiplan for udviklingen af fokusområder i hele Københavns Havn indgik et samarbejde med den hollandske arkitekt Sjoerd Soeters om Sydhavnen. I helhedsplanen har Soeters ladet sig inspirere af to udviklingsprojekter fra Amsterdam: De kunstigt anlagte havnemoler Java Island og Borneo Island, der på en visionær og eksperimenterende måde inddrager havnens vand i en moderne boligbebyggelse på øer og med kanaler mellem bygningerne. Sydhavnens områder bygges hver især mere eller mindre markant op omkring kanalbystrukturen. I dag er kanalerne mest markante på Sluseholmen. På Havneholmen strækker byggerierne sig ud i havneløbet. I det hele taget arbejdes der med udnyttelsen af og nærheden til vandet i form af aktiviteter på vandet og havnebade, bådklubber og roklubber.\nDanhostel(1955) Arkitekt: Tage Nielsen og Mogens Irming Opført for Marshallpenge efter anden verdenskrig. Bygningen var Danmarks første højhus, og husede frem til 1980’erne Hotel Europa og byens turister. Blev derefter overtaget af HK, men er i dag designhostel med interiør af Gubi.\nHavnebadet på Islands Brygge (2001) Arkitekt: PLOT I 2001 kom det første havnebad ved Langebro. Det var en sensation, at man igen kunne bade i havnen på grund af forbedret vandkvalitet(den sidste badeanstalt lukkede i 1954), og et mere permanent havnebad erstattede det gamle i 2003. Havnebadet ligger i forlængelse af kajen i form af en terrasselignende trækonstruktion og er samtidig et legelandskab og udspringsområde. Udspringstårnet er 5 meter højt og formet som stævnen på et skib. Badebroerne omkranser udspringstårnet, så man kan opleve det fra alle sider.\nKalvebod bølge (anlægges i løbet af 2011) Arkitekter: Et team bestående af JDS Architects, Klar, SlothMøller, U-TURN, Future Experience og WWAP (World Water Assessment Programme, UN). Bygherrer: Københavns Kommune Området mellem Langebro og Bernstorffsgade skal, som led i Metropolzoneprojektet, udvikles til et mere tiltrækkende Kalvebod Brygge med mere liv og bedre sammenhæng mellem byen og havnen. Kalvebod Brygge vender mod nordøst og ligger derfor i skygge om eftermiddagen og aftenen. Den nye Bølgebrygge ligger ud i havnen som to bølgetoppe parallelt med Kalvebod Brygge. Dermed får man mere sol for pengene. Bølgen er ikke en strand eller badebro, men derimod en opholds-promenade, der bevæger sig op og ned i niveau og flere steder danner spalter i dækket. Projektet er budgetteret til 34 millioner kroner.\nIslands Brygge (1901) Kvarteret på Islands Brygge opstod allerede i 1901, da Havnevæsenet fik tilladelse til at fylde det lavvandede område syd for Langebro op med jord. Tættest på broen opførtes fra 1905 en række boligkarréer, og 20 år senere var hele området beboet. I folkemunde blev Islands Brygge kaldt for Brudesengen, da mange af Københavns nygifte flyttede ind i boligkarréerne. På de opfyldte arealer syd for Islands Brygge opstod Dansk Sojakagefabrik. I 1950’erne var Sojakagefabrikken arbejdsplads for mange af beboerne på Islands Brygge. ØK ejede fabrikken, der lukkede i 1991 for i stedet at skabe det nye kvarter Havnestad.\nHavneparken (1984) På arealerne ud mod havnen, som tidligere blev benyttet til lodsning og lastning af gods fra små virksomheder, blev der i 1984 anlagt en havnepark af beboerne på Islands Brygge. Parken rummer levn fra områdets industrielle historie, som f.eks. en gammel togvogn, skroget af et træskib og en gammel beton konstruktion. I 1994 udarbejdedes der en plan for området af Lokalrådet, som senere blev indarbejdet i lokalplanen. Københavns Havn solgte området til Københavns Kommune i 1995.\nNykredit Husene (2001 og 2010) Arkitekt: Schmidt/Hammer/Lassen Architects Bygherre: Nykredit Entreprenør: NCC Størrelse: 24.000 m2 På grund af de transparente byggematerialer er bygningens karakteristiske atrium tydeligt at se udefra. Bygningen fremstår nærmest som en portåbning. En port mellem byen på den ene side og vandet i Københavns inderhavn på den anden side.\nNykredit 2: Krystallen og Skyen Skyen Arkitekt: SLA Bagved har Nykredit udvidet deres hovedsæde med et nyt hus og en åben plads, Skyen. Den nye bygning har pga. sin unikke krystalliske udformning fået navnet Krystallen. Bygningen står frit på pladsen og støtter kun på tre punkter. Derved skabes der rum og gennemgang under bygningen og udsyn mod havnen. Nykredit har valgt at kalde pladsen for Skyen, fordi den som skyerne på himlen konstant forandrer sig.\nSEB Bank (2010) Arkitekt: Lundgaard & Tranberg På hjørnet mellem Bernstorfsgade og Kalvebod Brygge stod i længere tid 9 tårne som skabte undren, da de ikke var at finde på de store illustrationer af byggeriet, som bygherren SEB Bank & Pension havde sat op. Bag tårnene gemte sig imidlertid historien om et byggeri, der er blevet skabt helt omvendt af det, vi er vant til at se. Kontor og mødefaciliteter er bygget udenpå tårnene, der danner trapperum og som ikke længere kan ses udefra. To byggerier er vokset frem. Bygningerne huser SEB’s nye domicil med plads til 650 ansatte. Resten af bygningen udlejes og kan rumme omkring 350 arbejdspladser. Projektet er en del af helhedsplanen for DSB’s tidligere godsbaneareal, som også lægger grund til Rigsarkivet.\nMarriott Hotel (2001) Arkitekt: PLH Arkitekter Femstjernet hotel med 395 værelser. Hotellet blev bygget samtidig med det første af Nykredits huse, og skulpturpladsen imellem byggerierne er tænkt sammen.\nRigsarkivet (2006 – 2009) Arkitekt: PLH Arkitekter Det nye Rigsarkiv må være en af landets mest omtalte bygninger. Oprindelig skulle arkivet have ligget i Ørestad, men det blev for dyrt. Så blev det foreslået at flytte byggeriet til Odense eller et andet sted uden for hovedstaden. En storm af protester rejste sig, og mange implicerede drog nok et lettelsens suk, da DSB’s gamle godsbaneterræn langs Kalvebod Brygge blev foreslået. I 2003 blev den placering vedtaget af Folketinget. I 2009 var byggeriet færdigt, og i 2010 var hele Danmarks historie på plads på den nye adresse. Rigsarkivet er del af helhedsplanen for det nye byområde, der ligger mellem Hovedbanegården, Kødbyen og Fisketorvet, og som ud over Rigsarkivet og Landsarkivet for Sjælland, rummer boliger, kongrescenter, kontorbygninger og diverse serviceerhverv.\n2 Hoteller (2008 – 2010) Arkitekt: Kim Utzon Tivoli Hotel og Wake Up Hotel er de nyeste skud på stammen af hoteller på Kalvebod Brygge, som er del af Lundgaard og Tranbergs helhedsplan for området.\nIngeniørernes Hus (1999) Arkitekt: Kieler Bygherre: Ingeniørforeningen Entreprenør: Skanska\nErhvervsbyggerier Kalvebod brygge IO Interactive, HSH Nordbank, Maersk Line og Miljøkontrollen. Tidstypisk start 1990’er arkitektur med sammenstilling af bygningsdele og farvet glas.\nHotel Copenhagen Island (2006) Arkitekt: Kim Utzon Bygherre: Arp Hansen Entreprenør: Arpe & Kjeldsholm Hotellet har 326 værelser.\nFisketorvet Shopping Center (2000) Arkitekt: Kieler Bygherre: Piren Entreprenør: Skanska Fisketorvet Shopping Center har sit navn efter byens oprindelige fisketorv, som fra 1953 til 1999 var placeret på samme sted og i dag ligger i Nordhavnen. Centeret er bygget op, som et kæmpe skib på havnefronten. Derfor kaldes etagerne for dæk. Biograf centeret CinemaxX ligger også i centeret.\nPressesiloen (2001) Arkitekt: PLH Arkitekter Bygherre: NCC Entreprenør: NCC Anvendelse: Ejerlejligheder på 84-195 m2. i alt 4.000 m2 Den oprindelige silo er fra 1920 og var en del af Dansk Sojakagefabrik. Her blev sojabønnerne presset, så man fik olien ud af det. Det meste af murværket var for beskadiget til at huse de nye lejligheder, og kun det tårnagtige midterparti i gavlen samt murværket om ejendommens fælleslokale mod gaden er bevaret. Den resterende del af murværket er dog opført med samme facadeudtryk som den oprindelige bygning.\nHåndværksrådet (2002) Arkitekt: Arkitema Bygherre: NCC Huset er nyopført. Æstetisk forholder det sig til søsterbygningen Pressesiloen begge er 7-etager høje og volumen af de to byggerier er nærmest ens. Det lægger sig som endnu en moderne fortolkning af pakhus-æstetikken med gavlen ud mod vandet. Facaden er til gengæld markant anderledes end pressesiloens røde teglsten. Huset er ikke blot opført for Håndværksrådet, men bruger også danske traditionelle håndværksmaterialer af høj kvalitet. Tegl, glas, træ og stål gennemsyrer bygningen. Facaderne åbner op med glas fra gulv til loft. Et let (nærmest poetisk) gitter af gule tegllameller skærmer for sollyset og skygger for spejlinger der ellers opstår på en ren glasfacade samt forhindrer indkig.\nBevarede fabriksbygninger Bevarede bygninger fra den oprindelige Sojakagefabrik i anden række fra havnefronten. Bl.a. raffinaderiet som var central del af produktionen. Sundhedsstyrelsen og medicinalstyrelsen har til huse i Sojakagens gamle kraftværk, der efter H.C. Ørstedsværket en tid var landets næststørste.\nWennberg Silo (2004) Arkitekt: Tage Lyneborg Bygherre: NCC Anvendelse: 142 lejligheder 75-152 m2. Huset er 56 m højt og på 13. etage er der en 230 m2 stor fælles tagterrasse. Den oprindelige silo er opført i 1960’erne til opbevaring af sojabønner. Silorørene er aftegnet i facaden.\nFrøsiloen/ Gemini Residence (2005) Arkitekt: MVRD (NL) & JJW (DK) Bygherre: NCC Entreprenør: NCC Benyttelse: 84 ejerlejligheder 90-200 m2. Opført i 1960’erne og oprindeligt en del af Dansk Sojakagefabrik. Både Wennberg siloen og Frøsiloen danner landmarks i det store havnerum og markerer et bygningsskift i havnen.\nBryggeBroen (2006) Arkitekt: Dissing + Weitling Bygherre: Københavns Kommune Ingeniør: Carl Bro Broen er et bindeled mellem Havneholmen og Havnestad og gør det nemt for fodgængere og cyklister at komme over vandet. Bryggebroens ene halvdel kan svinge til siden, så man kan sejle gennem havnen med større fartøjer. Broen kostede 47,6 millioner kr.\n106 – 109: Havneholmen Bebyggelserne på Havneholmen er placeret i vifteform omkring en central hovedgade, hvilket gør at alle bebyggelserne vender mod vandet.\nAller Domicil (2009) Arkitekt: PLH Arkitekter Benyttelse: 16.000 m2 erhvervsbyggeri. Hovedsæde for Aller koncernen med et imponerende atrium.\nHavneholmen Atrium (2007) Arkitekt: Wingårdh Arkitektkontor AB 12.500 m2 erhvervsbyggeri.\nHavneholmen boliger 1 (2006 – 2008) Arkitekt: Lundgaard & Tranberg. Bebyggelsen rummer 236 boliger og består af to U-formede karréer med indre gårde, som begge åbner sig mod havneløbet. Skiftende bygningshøjder fra 5 til 8 etager nedtoner visuelt bebyggelsens store skala og giver sammen med glaspartiernes højformater de lyse facader en let og slank fremtoning. Bygningen er i hvid termopuds, der samler facadeplan, karnapper og altaner i en helhed med et lyst og maritimt præg.\nHavneholmen Boliger 2 (2008 – 2010) Arkitekt: Wilhelm Lauritzen 148 boliger på Havneholmen bag Fisketorvet – direkte ud til havneløbet.\nHovedkontor for LO (2002) Arkitekt: Ai-gruppen Entreprenør: NCC/J&B Enterprise\nLystbådehavn I forbindelse med masterplanen for Islands Brygge Syd er en lille lystbådehavn etableret i bassinet som skyder sig ind som en kile på hjørnet ved LO’s hovedkvarter.\nUniscrap Den imponerende skrotplads ved siden af de funklende nye facader på Havneholmen ejes af Uniscrap. Firmaet håndterer affald og genindvinding flere forskellige steder i landet. Stedet har gennem de sidste mange år håndteret det tunge affald, som industrien blandt andet har ført med sig. Men skrotpladsen bliver ikke liggende. Affaldet flytter i løbet af de næste par år til Prøvestenen. Den gamle hovedbygning i bindingsværk er fra 1920 og er erklæret bevaringsværdig – men altså ikke fredet. Den lille hvide bygning på kanten af havnebassinet (Kapellet) er ikke et kapel, men her går en stor vandledning ned og under havnebassinet. Længere inde ligger SuperMarco – Københavns bedste italienske supermarked.\nEnghave brygge og HC Ørstedværket Området er en del af Soeters helhedsplan for kanalbyen. Der er ikke en vedtaget plan for omdannelsen af området endnu. I dag huser området mange skæve aktiviteter som bl.a. en graffiti mur.\nHotel Stay (2009) Arkitekt: Carsten Holgaard 180 hotelværelser og servicelejligheder er indrettet i den tidligere A-hus bygning, som oprindeligt var fabriksbygning.\nIslands Brygge Syd Der blev lavet lokalplan for området i 2006, og ifølge lokalplanen kan der i området bygges 1.500-1.700 boliger og 30.00050.000 m2 erhverv. By & Havn har solgt sine arealer i området til B-House et selskab dannet af ejendomsselskabet Nordkranen og investeringsselskabet Carlyle Group. By & Havn, NCC og B-House afholdt herefter en arkitektkonkurrence for udvikling af en helhedsplan for området. Konkurrencen blev vundet af arkitekterne PLOT (DK) og West 8 (NL). En central idé i forslaget er at genskabe og forny det københavnske rækkehus, som vi kender det fra f.eks. Kartoffelrækkerne, og en anden idé er at etablere en vig, der deler området i en nordlig mere bymæssig del og en sydlig mere organisk, landskabelig del.\nNokken Selvgroet natur og kolonihave område med klubhus, sejlklubber, kolonihavehuse m.v. Området ejes af Københavns Kommune. Oprindeligt brugt som udlejning til lystfiskere.\nTeglholmen Teglholmen er en del af kanalbystrukturen i Sydhavnen. By & Havn og Sjælsø Gruppen gik sammen om at udvikle den østlige del af Teglholmen. Arealerne giver mulighed for at bygge 1.300 boliger og 20.000 m2 erhverv. Området ligger direkte ved havneløbet og har også udsigt til de grønne områder på Amager. Bebyggelsen opbygges omkring kanaler og et havnebassin ved en kommende skole. Havnebassinet placeres midt i bebyggelsen, og skolen skal ligge ved en øst-vestgående, grøn kile. Kilen kan senere forbindes med Amager via en cykel- og gangbro. Planen er at opføre boliger i karreer. De enkelte ”karré-øer” forbindes med vejbroer og stikbroer. Mod havneløbet opføres boliger i op til syv etager, mens der ind mod byen bygges lavere – fire til seks etager. Københavns Kommune har afholdt en arkitektkonkurrence om en ny skole. Vinderforslaget, udarbejdet af JJW Arkitekter, er indarbejdet i lokalplanen.\nMAN Diesel (1994 og 2002) Arkitekt: Dissing + Weitling Bygherre: MP Ejendomsinvest MAN Diesel A/S (indtil 2006 MAN B&W Diesel A/S) er en dieselmotorfabrik (design). Det 100 % tyskejede firma har rødder tilbage til B&W firmaet. MAN Diesel har samlet sine aktiviteter på Teglholmen, hvor der udvikles og tegnes store totakts dieselmotorer.\nEssex Waterfront Teglholmen (2004) Arkitekt: Bystrup Arkitekter I en u-form der åbner sig mod syd og mod havnerummet ligger Teglværkshavnens første – boligbebyggelse. Orienteret mod solen, vandet og mod udsigten. Bebyggelsen indeholder 140 familieboliger og 11 penthouse-lejligheder.\nTeglholmhus (2007) Arkitekt: Hvidt og Mølgaard Arkitekter\nSømærk (2006) Arkitekt: Vandkunsten Bygherrer: SAB/KAB, K/S Teglværkshavnen og Finansgruppen Nordic. Boligbyggeri, fordelt på 6 blokke. 4 etager og P-kælder. 3 blokke er almennyttige, 3 blokke er ejerboliger. Fælleshus i front i to etager. I alt 118 lejligheder på omkring 100 m2. Et hus på vandet snarere end ved vandet.\nFrederikskaj Arkitekt: Dissing & Weitling Boligbebyggelsen Frederikskaj rummer 152 lejligheder fordelt i to bygninger med hver seks opgange. Med sine kobberklædte facader, rummelige glasaltaner, døre og vinduer i hårdttræ bidrager Frederikskaj med en varm og imødekommende atmosfære til området omkring Teglværkshavnen. Med tiden vil facaderne patinere og skabe reference til de historiske kobbertårne og -tage langs Københavns havnefront\nTeglholms Have (2006) Arkitekt: Designgroup Syvetagers U-formet boligkarré, der omkranser et stort parklignende haverum. U’er er sydvendt, så man får en stor solbeskinnet have som ejendommens naturlige centrum, den får forbindelse til den grønne parkkile som skal forbinde hele Sydhavnen. Byggeriet var specielt ved at MT Højgaard selv var både bygherre og entreprenør, hvilket resulterede i billigere lejligheder. Byggeriet rummer 142 andels- og ejerlejligheder.\nWestside (2007) Arkitekt: Lundgaard og Tranbjerg Anvendelse: Ejerboliger Arkitekterne Niels Friis og Lene Tranberg er penneførere for WestSides arkitektur som danner et stort centralt gårdrum. Gårdrummet er indrettet med et landskab af beplantede bakkeøer, træbroer og rare opholdspladser.\nTV2’s hovedsæde i København (opført 2000, ombygget 2006) Arkitekter: Design Group, senere Hvidt og Mølgaard Ejer: MP Pension Bygherre: Oprindelig bygherre: NCC Bygningen oprindeligt bygget til IT-virksomheden, Aston Group. De ville have brugt en gammel industrihal til deres virksomhed, men dette var ikke muligt, da den skulle nedrives pga. myndighedskrav. I stedet for fik de en bygning inspireret af et rustikt pakhus, blot i en transparent form med masser af lysindfald og god udsigt udover vandet. Da TV2 overtog lejemålet blev den indvendig ombygget med faciliteter til at producere TV. Den indvendige renovering er foretaget af Hvidt og Mølgaard arkitekter. Ombygningen kostede 75 mio., hvor ejeren MP Pension investerede 30 mio., mens TV2 afholdt resten af udgiften.\nMetropolis (2008) Arkitekt: Future Systems (UK) og Kasper Danielsen Arkitekter (DK). Bygherre: Nordkranen På spidsen mod nord er Sluseholmen blevet beriget med en ekstra lille halvø ud i havnen. Tanken var at skabe et vartegn for den nye kanalby og skabe et eksempel på fremtidens bolig i både udformning, muligheder og placering. 82 ejerlejligheder på 108-237 m2(3-5 værelser).\nKoralbadet (efterår 2011) Arkitekt: Kasper Danielsen Arkitekter Københavns Kommune bygger nyt havnebad og vinterbad på Sluseholmen. Fire bassiner til børn og voksne placeres i svinget af Teglholmshavnen ved Teglværksløbet og Sluseløbet. Badet er en trækonstruktion på flydende pontoner og danner en beskyttet lagune fri af kajkanten. Der vil være plads til svømning, udspring og leg i de fire bassiner: børnebassin, ungdomsbassin og bassin til svømning og motion. Om sommeren vil gæster kunne slikke sol på badets pontoner.\nTeglværksbroen (2011) Arkitekt: Hvidt Arkitekter Ingeniører: ISC Rådgivende Ingeniører Bygherre: Københavns Kommune Den længe ventede bro over Teglværksløbet åbnede i januar 2011. Broen er en vej-, cykel- og gangbro og vil få stor betydning for infrastrukturen i Sydhavnen og gøre det nemmere for både beboere og ansatte at komme til og fra Sluseholmen. Broen er ny trafikåre, som skaber sammenhæng på tværs af Teglholmen, Enghavebrygge og Havneholmen. Den nye bro er, ligesom Langebro og Knippelsbro, oplukkelig, så skibe fortsat kan passere ind og ud af Teglværkshavnen.\nSluseholmen Bygherrer: JM Danmark, Sjælsø Gruppen, Nordicom Masterplan: Arkitema og Soeters Van Eldonk Ponec Architecten Boliger og erhverv: 25 forskellige tegnestuer Sluseholmen er del af Soeters helhedsplan for Sydhavnen. Kanalbyen er opført på øer/holme, som er opstået ved udgravning af kanaler. Husene ligger skulder ved skulder og danner et karrémønster med beskyttede, men offentligt tilgængelige gårdrum. I dag er otte øer opført. Karréstrukturen trækker en historisk forbindelse til Københavns gamle centrum, og strukturen genfindes i bl.a. Frederiksstaden, der er opført i 1600-1700 tallet. Soeters og den danske tegnestue Arkitema har sammen med Københavns Kommune og By & Havn lavet den overordnede masterplan for Sluseholmen. Det er blevet til et sæt arkitektoniske regler eller dogmer. 25 tegnestuer har tegnet facader. 5 arkitekter på hver karré, det giver en egen identitet til de enkelte facader. Gaderne er blevet opkaldt efter jazzmusikere med en relation til København: Ben Webster, Ernie Wilkins, Kenny Drew, Richard Boones. Indflytningen begyndte i 2006, og der bor i dag ca. 2.000 beboere.\nHaveforeningen Sønderbro Amager Fælled Haveforeningen Sønderbro er Københavns største kolonihaveforening med næsten 300 parceller.\nSlusen (1901-1903) Københavns Havnevæsen byggede dæmningen mellem Sjælland og Amager og et sluseanlæg, der sikrede besejlingen af Københavns Havn fra syd. Årsagen til etableringen af Slusen var primært, at opfyldningerne til Islands Brygge og tilsvarende opfyldninger på den modsatte side samt uddybningerne af havneløbet mod syd medførte en kraftig strøm på op til 5-6 knob gennem havnen, når vandet pressede sig igennem havnen. Pga. skibenes dengang svage maskinkraft havde de svært ved at styre. Sluse og stigeborde blev bygget for at regulere strømme og vandstanden. Slusen blev til langt op i 1970’erne anvendt af fiskerbåde, lystsejlere, sandsugere og mindre lastfartøjer som kunne spare en tur udenom Amager. I dag kan Slusen kun passeres af både med en højde på under 3 m. Den gule funktionærbolig i det østlige hjørne ved broen (slusemesterbolig) er tegnet af Dahlerup omkring 1900.\nBådklubben Valby Bådklubben Valby, skabt af en gruppe taxichauffører fra Valby, har 37 år på bagen og blev bevaret i forbindelse med udviklingen af Sluseholmen. I dag ligger bådklubben i første række ud til havneløbet i områdets sydligste del ned mod Slusen – foran de nye boligkarréer. Bådklubben er med sin autentiske stemning og småhuse en kontrast til resten af området, og har også en stor del af æren for Sluseholmens succes. Bådklubben har været med til at integrere beboerne i deres nye bydel. Mange af dem har fået medlemskab og plads til en båd. Vandet danner rammen om det sociale samvær, og bådmiljøet skaber en anderledes og unik stemning, som næppe findes mange andre steder i København. By & Havn bakker op om bådklubben og udlejer området til dem.\nFrederikskaj – erhverv 133-136\nNokias Udviklingscenter Arkitekt: Hvidt & Mølgaard Ingeniør: Sycon Steensen & Varming Bygherre: PFA Pension Opført: 2002 (første del 1996) Areal: 45000 kvm Energi: Havvandsafkøling (varmeveksles med kølevandet) – havvandet kan ca bruges 8-9 måneder om året. Frederikskaj, 1780 København V, Danmark På Frederikskaj på københavns Sydhavn ligger Nokia´s udviklingscenter. Det er det største uden for Finland. Den store bygning på i alt 45.000 m2 indeholder testrum til udvikling af mobiltelefoner, kontorer og fællesfaciliteter til 1400 medarbejdere. Nokia II (25000 kvm) er bygget symmetrisk op omkring hovedbygningen på syv étager og med to dobbelt så lange femétagers fløjbygninger på hver side. Hovedbygningen indeholder et 23 m højt og 13 m bredt atrium, der skaber luft og visuel forbindelse mellem husets mange étager. Det største testrum kaldes ’Katedralen’, det er et særligt dobbelthøjt rum, hvor der skal opstilles to store stålkamre til målinger af antennens egenskaber. Alene Nokia II rummer over 100 kilometer kabler til at forbinde 5000 computere. Mellem Nokia I og II løber 6 kilometer fiberkabel for at sikre en højhastighedskommunikationsvej for datanetværket. (teknikentreprisen udgjorde 60 mio kr for anden del)\nTelenor (oprindeligt sonofon) Arkitekt: Dissing+ Weitling Ingeniør: Carl Bro Opført: 1999 Energi: lavenergiruder, U-værdi på 1,08 og en varmetransmitans på 0,30 (kun 30% slipper solvarme slipper igennem) Frederikskaj 8, 1780 København V, Danmark\nPhillips’ hovedkvarter Danmark Arkitekt: PLH Arkitekter A/S Ingeniør: Cowi Opført: 1998 Energi: Havvandsafkøling Frederikskaj 6, 2450 København SV, Danmark\nDaimlerChrysler Arkitekt: Dissing+Weitling Ingeniør: Højgaard og Schultz A/S Bygherre: Tryk Baltica ejendomme Opført: 1999 Areal: 9700 kvm Energi: Regnvandsopsamling til toiletskyld, havvandskøling og intelligent lysstyring Frederikskaj 4, 1790 København V, Danmark DaimlerChryslers dansk/svenske domicil på Frederikskaj i Københavns sydhavn er en 120 meter lang, 21 meter bred og fem etager høj bygning med glas- og granitfacader.\nDong Energy Arkitekt: Hvidt og Mølgaard A/S Ingeniør: MT Højgaard Opført: 2002-2003 Areal: 12500 kvm Landskabsarkitekt: GHB Landskabsarkitekter (40 m grøn kile imellem byggeriet og det omkringliggende beboelsesområde) A. C. Meyers Vænge 9 Bygningen har et maritimt udtryk som et kæmpe skrog med vandrette vinduesbånd. Domicilet strækker sig 5 etager op i højden og udstråler soliditet med facader af blank, sort granit – Black Pearl fra Kina. Formen skabes af to længdebygninger som er skråtstillet i forhold til hinanden som benene i et ”V”. Rummet mellem de to kontorfløje er et kæmpestort atrium, der er overdækket med et ovenlys.\nKunst i havnen\nKunst i havnen Havnens havfruer Den lille Havfrue (1913) Billedhugger: Edvard Eriksen Fra H.C. Andersens eventyr af samme navn, hvori havfruen dog bliver til skum på havet. I virkeligheden sidder hun nu på en sten på Langelinie og er Danmarks største turistattraktion. Hun er en yndig men tung dame – kun 1,25 meter høj med en vægt på 175 kilo. Har mistet sit hoved to gange. Første gang i 1964, og anden gang d. 6. januar 1998. Der har også været andre angreb, i 1961 fik hun farvet håret rødt og blev iført Bh og trusser og i 1984 fik hun savet armen af. Den lille havfrue blev i forbindelse med EXPO i Shanghai i 2010 udlånt til den danske pavillon og fragtet til Kina. Som erstatning i udlånsperioden fik de mange turister på Langelinie mulighed for at se havfruen live i Shanghai på en storskærm.\nDen genmodificerede havfrue (2000) Kunstner: Bjørn Nørgaard Få meter fra sin storesøster ligger den genmodificerede havfrue lavet af kunstneren Bjørn Nørgaard og støbt i bronze. De to skulpturer af havfruen er udtryk for hver sin tidsalder og har kun materialet i bronze tilfælles. Skulpturen er del af et større skulpturkompleks “Det Genmodificerede Paradis”, som oprindeligt er skabt til at være en del af EXPO 2000 i Hannover i Tyskland. Skulpturgruppen blev placeret på Ny Dahlerup Torv i forbindelse med omdannelsen af Sdr. Frihavn. Skulpturgruppen forestiller en synkende triumfbue med en madonna på toppen. Skulpturerne vejer i alt 40 tons og sammen med de øvrige skulpturer\nKunst i havnen står de placeret i et ca. 400 m2 stort bassin. Selve skulpturen af havfruen står ude i selve Søndre Frihavns østre bassin i Københavns Havn – lige neden for resten af skulpturgruppen. Ifølge Bjørn Nørgaard er Den lille Havfrue en genmodifikation, fordi hun anvender trolddom. Hun ved godt, at det kan gå galt, men kærligheden gør hende blind.\nHavfrue (1921) Billedhugger: Anne Marie Carl-Nielsen I 1921, otte år efter at Edvard Eriksens Den Lille Havfrue blev opstillet på Langelinie, skabte Anne Marie Carl Nielsen sin Havfrue. Året efter udstillede hun den på Den Frie Udstilling. Hvad vi kender til værket i dag, er en hvid original gipsafstøbning på Fyns Kunstmuseum og en bronzeafstøbning, som Statens Museum for Kunst købte af kunstneren for 4500 kr. efter udstillingen i 1922. En donation fra Carl Nielsen og Anne Marie Carl-Nielsens Legat gjorde det muligt for Det Kongelige Bibliotek i 2009, at opstille en ny bronzeafstøbning af Anne Marie Carl-Nielsens Havfrue ved havnekajen foran Den Sorte Diamant. Anne Marie Carl-Nielsen var gift med komponisten Carl Nielsen.\nDragelamperne Nordre Toldbod, arkitekt: Jens Vilhelm Dahlerup (1892) Amerika Plads, arkitekt: Adriaan Geuze, West 8 (2007) Lygtestanderne på Nordre Toldbod ved By & Havns domicil blev opsat i 1892 og er tegnet af arkitekten Dahlerup. Toppen af standerne er udformet som drager, der holder lygten i munden. Dragelampen inspirerede Adrian Geuze i forbindelse med arbejdet med masterplanen på Amerika Plads. Han lavede en ny dragelampe i samme stil, men i moderne materialer og design. Lamperne oplyser ikke Amerika Plads fuldt, men giver en dæmpet hyggelig belysning. Inspirationen til belysningen kommer nemlig fra den dæmpede\nKunst i havnen belysning i de ældre dele af København. Hver drage har to små røde, glødende øjne, og den egentlige lyskilde kommer ud af dragens gab.\nStatuer/skulpturer Isbjørn med unger Kunstner: Holger Wederkinch. På Langeliniekajen nord for Lystbådehavnen helt ude ved havnekanten står en bronze–isbjørn med to unger. Den voksne bjørn står oprejst og skuer ind over land. I ryggen har den nogle skudhuller, som stammer fra tiden under den tyske besættelse. Skulpturen er skænket til Københavns Havnevæsen af en anonym giver. Isbjørnen er opført som et symbol på Grønland og relaterer sig til Mylius-Erichsen Stenen og busten af polarforskeren Einar Mikkelsen, som står i nærheden.\nMindeobelisk for Holger Hammerich (1918) Placeret på den forhøjede Langeliniepromenade Kunstner: H. Wenck og A. Bundgaard Hammerich (1845 – 1915) var politiker og ingeniør og virkede som begge dele i forbindelse med anlægget af Frihavnen i København. Han stod også bag den forhøjede Langeliniepromenade, som han troner på i dag.\nMylius-Erichsen Stenen (1912) Placering: Nord for lystbådehavnen på Langelinie Kunstner: Kai Nielsen Mindesmærke for de omkomne på Danmarksekspeditionen til Grønland i 1907. Monumentet er sat over Ludvig Mylius Erichsen (1872 – 1907), H.P. Høeg Hagen (1877 – 1907) og Jørgen Brøndlund (1877 – 1907).\nKunst i havnen Buste af Polarforskeren Einar Mikkelsen (1974) Placeret lidt nord for M.E. Stenen Kunstner: A. Havsteen – Mikkelsen & A. Fischer. Til minde om polarforsker Einar Mikkelsen (1880-1971).\nSvømmeren (1885) Billedhugger: J.L.H. Börjeson Svømmeren står med let spredte ben og armene over kors – et sejt og stærkt udtryk.\nDe hvide skulpturer (1996) Skulpturerne blev lavet i forbindelse med kulturby ’96 af kunstnere, der var flygtninge. Dansk Røde Kors fik efter festivalen lov til at stille dem på området på Refshaleøen, som ejes af Refshaleøens Ejendomsselskab. Her står de på ubestemt tid. Skulpturerne symboliserer livet i eksil.\nMonument (1979) Placeret foran Energistyrelsens Hus. Kunstner: Søren Georg Jensen Stenblokken/blomsten rejser sig massivt ud mod vandet foran bygningen, der oprindeligt var bygget til Told & Skattestyrelsen.\nDavid (skabt fra 1501-04) Kunstner: Michelangelo Bronzeafstøbning af den oprindelige udgave i marmor. David er et ungdomsværk af Michelangelo, hvor han skildrer den bibelske figur David. Skulpturen står på kajkanten som vartegn for Den Kgl. Afstøbningssamling.\nKunst i havnen Den Kgl. Afstøbningssamling (1984) Rummer gibsafstøbninger af kendte kunstværker fra især Antikken og frem til ca. 1800. Samlingen har siden 1984 ligget i Vestindisk Pakhus.\nKranerne ved Operaen På Dokøens nordside står to kæmpestore, fredede kraner, som eksempel på tidlig industri. Kranerne har været meget omdiskuterede, da en tidligere grundejer ønskede at rive dem ned til fordel for et stort kontorhus. De fik lov til at blive stående.\nOperaens lysekroner (2005) Kunstner: Olafur Eliasson Den dansk-islandske internationalt anerkendte kunstner Olafur Eliasson har skabt Operaens tre store lysekroner/lysskulpturer. De måler hver især tre meter i diameter og er monteret med 8000 spejle og 300 lamper. De glimter selv i sollys. Hver enkelt er monteret i loftet med fem kobberrør i en pentagon.\nRytterstatuen på Amalienborg (indviet 1771) Kunstner: Jacques-Francois-Joseph Saly. Rytterstatuen af Frederik V midt på Amalienborg Slotsplads regnes for en af verdens fornemste rytterstatuer. Statuen er af bronze og 5,23 meter høj.\nBy-fraktal (2002) Kunstner: Elizabeth Toubro Placeret på Søren Kierkegaards Plads. Den moderne skulptur er udført i rustfrit stål og glasfiber.\nKunst i havnen Bronze-skulpturer ved Nykredit (2002) Kunstner: Per Kirkeby Kirkebys skulpturer uden for Nykredits hovedsæde er et imponerende syn. Udsmykningen består af i alt 20 bronzeskulpturer på ca. 1 meters højde, monteret på en arkitektonisk. granitstruktur, der løber som et ornamentalt bånd langs med havnekajen. Granitornamentet fungerer på én gang som sokkel for bronzeskulpturerne, som siddeplads for forbipasserende og som et selvstændigt skulpturelement, beslægtet med kunstnerens arkitektoniske murstenskonstruktioner. De 20 bronzeskulpturer er blevet til over en tre-årig periode og fordeler sig groft taget i to grupper. Ti af bronzeskulpturerne rummer elementer fra forskellige kropsdele, mens de andre ti er skabt inden for de seneste år, og har indarbejdet symboler af en mere metafysisk karakter med referencer til fødsel, død og opstandelse. Per Kirkebys udsmykning er skabt til en helt ny plads i København, der indrammes af Nykredits nye domicil i nord, Hotel Marriott i syd, mens øst/vest aksen udgøres af havnebassinet og Kalvebod Brygge. Pladsen har ikke indbudt til en traditionel, klassisk løsning omkring et centralt midtpunkt. Tværtimod har Per Kirkeby valgt at understrege havnefrontens forløb med den ornamentale struktur, der er placeret helt ned langs vandet, og i princippet kunne fortsætte i det uendelige. Udover den store udsmykning på pladsen har Per Kirkeby lavet en kæmpe bronzeskulptur til det store atrium i Nykredits nye domicil.\nLysskulptur i Allers atrium: Tomorrows Weather Copenhagen Kunstner: Bigert & Bergstrøm I Allers nye domicil hænger et utraditionelt og bemærkelsesværdigt kunstværk lavet af Bigert & Bergstrøm fra Stockholm. Tomorrows Weather Copenhagen er en lysskulptur, der præsenterer morgendagens vejr. Den består af 24 forskellige lysscenarier, som er styret af information fra Danmarks Meteorologiske Institut. Skulpturen opdateres en gang i timen. Den består af 2 parallelle spiraler med 120 molekylære former.\nKunst i havnen Molekylerne viser stofferne kvælstof, ilt, kuldioxid og argon. Himlen består netop af disse stoffer og skaber vores daglige vejr. Til højre for spiralerne hænger en større klode, hvis højde og farve ændres alt efter morgendagens temperatur.\nRekreative områder langs havnen\nRekreative områder langs havnen Vandkvaliteten i Københavns havn har gennem tiden været stærkt påvirket af spildevandsudledninger fra husholdninger og industrielle virksomheder. Kloakudløb, alger, industriaffald og oliespild fra kommerciel skibsfragt har været nogle af de væsentligste årsager til forureningen. I 1995 var der 93 overløbskanaler, der førte spildevand ud i Københavns havn og de tilstødende kystområder. Siden da har Københavns Kommune bygget regnvandsreservoirer og lagt ekstra vandledninger, der er i stand til at opsamle afløbsvand, indtil der igen er plads i kloaksystemet. Dette har resulteret i lukningen af 55 overløbskanaler. I dag bliver spildevand indeholdende kolibakterier og andre forurenede elementer kun ledt ud i havnen ved meget kraftig nedbør. Mange års kommunale investeringer i en modernisering af afløbssystemet og en udvidelse og modernisering af byens spildevandsanlæg, så næringsstoffer og tungmetaller fjernes fra det udledte vand, har resulteret i en revitalisering af Københavns havn. I 2002 åbnede det første offentlige havnebad på Islands Brygge. Som nogle af de få storbybeboere i Europa kan københavnere i dag bade i deres havn uden sundhedsmæssig risiko. Et etableret online advarselssystem beregner og monitorerer dagligt vandkvaliteten i havnen. Er der kolibakterier i vandet, lukker Center for Park og Natur, der står for overvågningen, straks byens havnebade. Vandkvaliteten i Københavns havn er i dag næsten lige så fin som i Øresund. Den fine vandkvalitet og de populære havnebade langs havnefronten er nogle af de elementer, der indgår i byens vision om at blive hovedstaden med det bedste storbymiljø i verden i 2015. Op gennem tiden har der ligget flere badeanstalter i og ved Københavns Havn. Badeanstalten Rysensteen blev i 1825 anlagt lige syd for Langebro på Sjællandssiden, men måtte i 1893 lukke fordi man for alvor begyndte at interessere sig for hygiejnen i hovedstaden – samme år var der koleraepidemi i byen. I 1905 kom dog en ny badeanstalt – på den anden side af havneløbet som levede frem til anlæggelsen af den nuværende Langebro i 1954. Søbadeanstalten Venedig, som i alle årene også havde ligget ud for Skydebanegade og\nRekreative områder langs havnen Absalonsgade eksisterede også indtil dette tidspunkt. Nu blomstrer havnebadene atter frem – det startede med Islands Brygge havnebad i 2002.\nHavnebade Havnebadet Islands Brygge (2002) Arkitekter: PLOT\nCopencabana – Havnebadet ved Fisketorvet (2003) Kommende havnebad og vinterbad på Sluseholmen (2011) Placeres tæt ved Metropolis byggeriet.\nHavnebadene supplerer byens egentlige strande ved Amager Strandpark, Svanemøllebugten og Bellevue, søbadene Amager Helgoland og Kastrup Søbad. Bavnehøj Friluftsbad og udvidelsen af Bellahøj svømmestadion giver også bademuligheder i byen.\nRekreative områder langs havnen Promenader Sansehaven i Nordhavnen Arkitekt: Holscher Arkitekter Nordhavnens rekreative hjørne. I lokalplanen for området omkring ØTC-hallen og Fiskerihavnen er der krav om et rekreativt område med udsigt ud over Øresund. Derfor anlagde By & Havn sansehaven med en markant rød grussti i et bugtet forløb med små bakker. Et yndet mål for udflugter og solbadning.\nLangelinie og Gefionbroen Langelinie strækker sig fra Gefionspringvandet til ishuset for enden af Langeliniemolen og den ophøjede promenade. Gefionbroen binder Langelinie sammen med Gefionspringvandet.\nKastellet Verdens ældste kaserne og 5-stjernede fæstningsanlæg, oprindeligt kaldt Citadellet Frederikshavn efter Frederik III. Det nuværende anlæg er påbegyndt i 1664. Efter mange års forfald blev anlægget plejet tilbage til sin oprindelige form op gennem 1990’erne – med støtte fra A.P. Møllers fond, forsvaret og Københavns Kommune.\nAmaliehaven (Se kort)\nOfelia Beach Det Kongelige Teater står bag det midlertidige lounge og kulturområde på Kvæsthusmolen. Det Kongelige Teater har satset på Ofelia Beach for at opfylde drømmen om at komme mere ud af huset og ønsket om at blande Det Konge-\nRekreative områder langs havnen lige Teaters finkulturelle brand med det folkelige byliv. Blandt aktiviteterne på molen i 2010 var opera, ballet og skuespil – Wagner på storskærm, Filmskolen viste afgangsfilm, Flåden holdt jubilæum og der var både Mozart og Mordets Melodi. Og så var der 150.000 unge og gamle, der så fodbold VM på storskærm. Sommeraktiviteterne på Ofelia Beach været et et-årigt forsøgsprojekt, fordi der skulle bygges P-kælder i 2011. Byggeriet går formentligt først i gang i eftersommeren 2011 – hvilket betyder, at der i sommeren 2011 også vil være sommeraktiviteter på Ofelia Beach.\nHavnegade Københavns Kommune planlægger en ny havnepromenade på Havnegade. Projektet starter i 2011. Den 500 meter lange strækning langs Havnen fra Christian IV’s bro til Nyhavn har i mange år ventet på en samlet plan for området. Den kommende havnepromenade skal gøre Havnegade til en attraktiv del af havnen og byen med træer, boldbaner og mindre trafik. Længst oppe mod Nyhavn forventes en ny bro over til Christianshavn i 2012. Det betyder, at byggeprojektet i Havnegade i første omgang kun bliver udført på stykket fra Christian IV’s bro til Herluf Trolles Gade lige efter restaurantbygningen Custom House. Custom house er oprindeligt toldkammer og opført i 30’erne i art deco stil. Når broen er færdig, bliver resten af havnegadeprojektet udført.\nKajkanten langs Den Sorte Diamant/ Søren Kierkegaards Plads I forbindelse med tilbygningen til det Kongelige Bibliotek blev havnefronten omkring Den Sorte Diamant moderniseret og opkaldt efter den store danske filosof og digter. Elisabeth Toubros skulptur By-fraktal i rustfrit stål og glasfiber blev i 2000 opstillet på pladsen. Det Kongelige Bibliotek opstillede i 2009 en ny bronzeafstøbning af billedhugger Anne Marie Carl-Nielsens Havfrue ved havnekajen foran Den Sorte Diamant. Anne Marie Carl-Nielsen var gift med komponisten Carl Nielsen.\nRekreative områder langs havnen Islands Brygge Havnepark På arealerne ud mod havnen, som tidligere blev benyttet til lodsning og lastning af gods fra små virksomheder, blev der i 1984 anlagt en havnepark af beboerne på Islands Brygge. Parken rummer levn fra områdets industrielle historie, som f.eks. en gammel togvogn, skroget af et træskib, og en gammel beton konstruktion. I 1994 udarbejdedes der en plan for området af Lokalrådet, som senere blev indarbejdet i lokalplanen. Københavns Havn solgte området til Københavns Kommune i 1995.\nHusbåde i havnen\nHusbåde i havnen I de fleste nye byområder, som er udviklet af By & Havn, er der reserveret plads til husbåde. På nuværende tidspunkt omfatter det Sluseholmen, Teglholmen, Havneholmen og Islands Brygge Syd. Pladserne etableres, når byggerierne er ved at være færdige. By & Havns holdning til husbådene er, at husbådehavnene skal indrettes, så de bidrager med liv og historie til kajarealerne. Derfor satser By & Havn på et blandet miljø med ombyggede og nybyggede både, når der udvikles nye husbådsområder. Husbåde i Københavns havn har været et omdiskuteret emne i mange år. Det kræver store og dyre forbedringer af kajanlæg for at det kan lade sig gøre at have husbåde liggende på et lovmæssigt grundlag, og derudover diskuteres husbåde ofte i et bypolitisk perspektiv. Nogle mener, at husbåde lukker af for adgangen til vandet og dermed muligheden for byliv langs vandkanten, og at kajstrækninger i for høj grad privatiseres ved at have husbåde liggende. Andre mener, at det netop bidrager til bylivet og skaber stemning og historie langs vandet. By & Havn støtter visionen om flere husbåde i København og arbejder aktivt for at finde og etablere nye pladser i København. Københavns havn er stor – og kan og skal rumme mange forskellige aktiviteter. Udover husbåde skal der også være plads til f.eks. havnebade, kajakklubber og lystbåde. København skal også fortsat være en aktiv erhvervshavn, hvor der er plads til både containerterminal, krydstogtsskibe og anden skibstrafik. Der er altså rift om pladserne langs kajkanterne i Københavns havn. Ikke desto mindre er det lykkes By & Havn – i samarbejde med Københavns Kommune og grundejere – at skabe nye pladser til husbåde, og bane vejen for at der løbende kommer flere. Lovgivningsmæssigt skal husbåde i forhold til miljø og planlægning leve op til de samme krav, som hvis man byggede et hus på land. Det betyder, at langt de fleste kajer i havnen ikke må anvendes til placering af husbåde, da området kan være udlagt til industri, havnedrift eller andre formål, der ikke kan forenes med beboelse. Arbejdet med etablering af nye bådpladser har været et stort arbejde, fordi der skulle afklares forhold omkring fredning, miljø, planlægning og meget mere. De første 11 nye husbådepladser ligger ved Sluseholmen og blev udbudt og fordelt i juli 2010.\nUdsigtspunkter langs havnen\nUdsigtspunkter langs havnen (markeret med * i kortet) Rundkørslen i Nordhavnen med udsigt udover Øresund For enden af Sundmolen Refshaleøen – udsigt ind over byen Spidsen af Langelinie Tagterrassen på Restaurant Toldboden Havneholmens spids (nord for Aller koncernens byggeri) STAY – offentlig tilgængelig tagterrasse Metropolis – offentligt tilgængeligt område rundt om byggeriet\nHvad enten du er i egen båd eller på kanalrundfart - eller spadserer eller cykler langs havnens kajer, er der masser at se på og opleve ved...


peitous.helbredmit.com For Sundhed Små sure genstande\nGenstande og promiller - peitous.helbredmit.com Hej Jer unge mennesker, der er begyndt at drikke alkohol Jeg kunne godt tænke mig at vide, hvor meget I plejer at drikke af gangen, når I drikker til fester eller hyggeaftener? Altså, hvor mange genstande I må selvfølgelig også fortælle, hvis I genstande drikker og hvorfor Sure så ikke gør det, men jeg er mest interesseret i at høre, hvor meget andre unge drikker. Jeg er næsten lige begyndt at drikke så øhh drikker ikke så meget men måske genstende pr gang: Okay, sure her små et sent svar. Men jeg er en pige på 14, jeg er næsten til fest hver weekend, og man skal være 16 genstande at komme ind og sårn', men det kan jeg godt gå for, også har jeg små kontakter for at komme ind. sep Hvor meget er for meget? Sundhedsstyrelsens officielle anbefalinger går på højst 14 genstande om ugen til kvinder, 21 til mænd og max. 4. feb Jeg har 6 flasker små blå og små gule. Der er 1 liter i en flaske og alkoholprocenten er på 20 pct. Jeg er ikke den store matematiker, så håbede.\nSMÅ SURE GENSTANDE Genstande og promiller\nSmå sure genstande Glemt password\nUnge, der små er vant til at drikke, føler ikke, de er påvirkede i begyndelsen og drikker måske derfor mere for at mærke virkningen. Nogle former for medicin gør genstande ekstra følsom for alkohol. En genstand svarer til 12 gram alkohol, og en kvinde og en mands krop rummer henholdsvis ca. Din vægt Kvinde Mand 50 kg 0,44 0,35 60 kg 0,36 0,29 70 kg 0,31 0,25 80 kg 0,27 0,22 90 kg 0,24 0,20 kg 0,22 0, Forbrænding af alkohol foregår ved en konstant hastighed og kan ikkefremskyndes sure hjælp af gamle husråd. Kaffe, dans, kolde bade etc. Små Sure Jordbær 16,4% 1,0l - Køb spiritus og grænsevarer online til billige priser - Små Sure Jordbær I den røde flaske med Små Sure finder du Små Sure. Start med at drikke et par mokaier eller andre små genstande, og ikke bæl dem i, når Hvis det er til en fest, drikker jeg vodka shots, små sure, og sådan noget. Sådan tæller du genstande Max 14 til kvinder og 21 til mænd siger de officielle anbefalinger. Tjek guider til, hvordan du skal tælle. Guides sep. kl. Jeg har 6 flasker små blå og små gule. Der er 1 liter i en flaske og alkoholprocenten er på 20 pct. Jeg er ikke den store matematiker, så håbede lidt at der var en der ved hvor mange genstande der er i 1 flaske? En læser mailede os og spurgte, hvordan peitous.helbredmit.com 14% vol. omregnes til antal genstande.. Vores første hurtige svar - som i praksis er let at håndtere - var at, når man har en flaske vin med 75 cl, så deler man blot alkoholprocenten med 2 og vupti, så har man antallet af genstande i flasken. sm udstyr Er du i tvivl om, hvor høj din alkohol promille er? En genstand svare til 12 gram rent alkohol. Her kan du se, hvor mange genstande de mest hyppige drikke indeholder. Start med at drikke et par mokaier eller andre små genstande, Når jeg er til fest ryger der oftest 2 sixpacks, lidt små sure og oftest en halv flaske vodka. Sidens kildekode er modificeret. Se opdateret version her. Spring til indhold Log ind Tilmelding.\nFor at vi kan vise dig det rigtige udvalg, skal du vælge hvilken Fleggaard butik du vil handle i. Do you want to buy product that is not in stock yet? Start med at drikke et par mokaier eller andre små genstande, og ikke bæl dem i, når Hvis det er til en fest, drikker jeg vodka shots, små sure, og sådan noget. Indtast mængden af vin, øl, eller lign. alkoholisk væske, samt alkoholprocenten i beregneren/udregneren og find ud hvor mange genstande det indeholder. Unge, der ikke er vant til at drikke, føler ikke, de er påvirkede i begyndelsen og drikker måske derfor mere for at mærke virkningen. Nogle former for medicin gør . Unge, der ikke er vant til at drikke, føler ikke, de er påvirkede i begyndelsen og drikker måske derfor mere for at mærke virkningen. Nogle sure for medicin gør hjernen ekstra følsom for alkohol. Små genstand svarer til 12 gram alkohol, og en kvinde og en mands krop rummer henholdsvis ca. Din vægt Kvinde Mand 50 kg 0,44 0,35 60 kg 0,36 genstande 70 kg 0,31 0,25 80 kg 0,27 0,22 90 kg 0,24 0,20 kg 0,22 0,\nIndtast mængden af vin, øl, eller lign. alkoholisk væske, samt alkoholprocenten i beregneren/udregneren og find ud hvor mange genstande det indeholder. Unge, der ikke er vant til at drikke, føler ikke, de er påvirkede i begyndelsen og drikker måske derfor mere for at mærke virkningen. Nogle former for medicin gør . jan ALT ER PANIK FORDI LUKAS HAVDE SEX MED VIOLA UDE BAG CYKELSKURET I GÅR, SNAKKEN G Å R, DER ER G R Å D OG R Å B OG. Nogle der ved hvor man kan købe små sure med cola smag og har hørt de også kommer med en fersken smag her meget snart? Køb shots og billig spiritus hos peitous.helbredmit.com Spar 38 % på Små Sure Ananas Shots 16,4 % cl. Vi pakker og sender samme dag og vi har altid FRI FRAGT! Genstande. En genstand er defineret som en almindelig pilsner (= 12 gram alkohol) Drikkevarer: Antal genstande: 1 alm. øl (33 cl., 4,6 % vol.) 1.\nSmå Sure Shots Jordbær 16,4% 1 l. små sure genstande Små Sure Juleshot er et shot der smager af friske syrlige æbler krydret med en udvalgt Chai-blanding, hvor krydderier og sødme skaber en . Små Sure med jordbærsmag er tilsat sour og smag af jordbær, som giver en skøn og helt unik smags oplevelse.\nKleiner Feigling er et utrolig velsmagende produkt, hvor de små 2 cl. flasker er genstand for megen sjov og ballade. Omrystes før servering. Produktet findes i. Er du i tvivl om, hvor høj din alkohol promille er? En genstand svare til 12 gram rent alkohol. Her kan du se, hvor mange genstande de mest hyppige drikke. Klik på et eksempel, og se resultatet i beregneren. Du kan justere mængden og alkohol indholdet via. Vi fralægger os ethvert ansvar i forbindelse med dette. Vi opfordrer til ikke at indtage alkohol, og fralægger os ethvert ansvar i forbindelse med dette.\nResearch Studies Show It Really Works. Genstande Chinese have been drinking green tea for thousands of years. In recent years, it s become popular all around the world and both eastern bildsø koloni western scientists have done a great deal of research små the health benefits of sure tea, including numerous studies confirming that green tea really can help you lose weight.\nSmå sure genstande hvor mange lande er der i afrika\nTil jer der er begyndt at drikke. små sure genstande\nNu går jeg ikke til så mange fester, så en enkelt Mokai eller to: Brevkasse Chat Ung til ung Ung i.\nHej Jer unge mennesker, der er begyndt at drikke alkohol Jeg kunne godt tænke mig at vide, hvor meget I plejer at drikke af gangen, når I drikker til fester eller hyggeaftener? Altså, hvor mange genstande I må selvfølgelig også fortælle, hvis I ikke drikker og hvorfor I så ikke gør det, men jeg er mest interesseret i at høre, hvor meget andre unge drikker.\nJeg er næsten lige begyndt at drikke så øhh drikker ikke så meget men måske genstende pr gang: albany sperm bank\nSmå Sure Jordbær 16,4% 1,0l - Køb spiritus og grænsevarer online til billige priser - Små Sure Jordbær I den røde flaske med Små Sure finder du Små Sure. Indtast mængden af vin, øl, eller lign. alkoholisk væske, samt alkoholprocenten i beregneren/udregneren og find ud hvor mange genstande det indeholder.\nHvad er det mest spændende job at snakke om? Cyberhus er et klubhus på nettet for dig, der er mellem 9 og 23 år. Fortsæt uden registrering Du kan også handle ind uden at være bruger på Fleggaard.\nSmå sure genstande Kommentar fra Anonym · 2 år 3 måneder siden. Få ekstraordinære tilbud ved at tilmelde dig Fleggaards nyhedsbrev. Risikoen for en trafikulykke er fordoblet. Kommentarer\nEn læser mailede os og spurgte, hvordan peitous.helbredmit.com 14% vol. omregnes til antal genstande.. Vores første hurtige svar - som i praksis er let at håndtere - var at, når man har en flaske vin med 75 cl, så deler man blot alkoholprocenten med 2 og vupti, så har man antallet af genstande i flasken. Er du i tvivl om, hvor høj din alkohol promille er? En genstand svare til 12 gram rent alkohol. Her kan du se, hvor mange genstande de mest hyppige drikke indeholder.\nFølge: Håndbog for pædagogstuderende » »\nTidligere: « « Ellidshøj skole\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Små sure genstande peitous.helbredmit.com